Diari Oficial de la Generalitat Valenciana


Sumari del DOGV 4304, del 31-07-2002 (2002/8216)

Subhasta número 000305/2002. Cèdula de notificació.
---------------------------------------------------

### Dades del document

Número de DOGV
:   4304

Data del DOGV
:   31-07-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/8216


Organisme emissor
:   Jutjat de Primera Instància Número 2 de Gandia

Tipus de document
:   Subhasta

Subhasta número 000305/2002. Cèdula de notificació. [2002/Q8216]
  
En el procediment d'execució de títols judicials número 000305/2002 s'ha acordat realitzar pública subhasta del bé que es dirà després per al proper dia 30 de setembre de 2002 a la sala d'audiència d'este jutjat segons el plec de condicions que s'hi adjunta.
  
Gandia, 4 de juliol de 2002.- El jutge de Primera Instància número 2: Ángel Ilano Pérez.
  
Plec de condicions de subhasta voluntària
  
- Local número 53 de l'edifici Fermon II de la platja de Gandia.
  
- Inscrit al Registre de la Propietat número 4 de Gandia, al tom 1.100, foli 5, finca número 40.482, inscripció 4a. Lliure de càrregues.
  
- Titulars per meitats parts indivises:
  
Titular 1: Ramón Luis Berenguer Santiago.
  
Titular 2: els cònjuges Ramón García Castelló i Teresa Encarnación Gracia Gracia.
  
Article 1. Valoració de l'immoble
  
El valor pel qual el local ix a subhasta voluntària fa una suma de vuitanta-quatre mil vuit-cents divuit euros (84.818 EUR).
  
Article 2. Anunci de la subhasta
  
1. La subhasta s'haurà d'anunciar amb 30 dies d'antelació, com a mínim, a l'assenyalat per a la seua celebració.
  
2. Es donarà publicitat a la subhasta mitjançant edictes que es fixaran al tauló d'anuncis del jutjat i es publicaran en el Diari Oficial de la Generalitat Valenciana.
  
3. Als edictes s'inclourà el present plec de condicions on consten totes les condicions i requisits de la subhasta a realitzar.
  
Article 3. Dipòsit de postors
  
Per prendre part en la subhasta, els postors, a excepció dels titulars de l'immoble, hauran de dipositar prèviament, el 30% del valor que s'haja donat a l'immoble. El dipòsit s'efectuarà en la forma prevista al número tercer de l'apartat 1 de l'article 647 de la Llei d'Enjudiciament Civil, però per l'import a què es refereix el present article.
  
Article 4. Aprovació de la rematada
  
1. Si la millor postura és igual o superior al 70% del valor pel qual el bé haja eixit a subhasta, el tribunal, mitjançant interlocutòria, el mateix dia o a l'endemà, ha d'aprovar la rematada a favor del millor postor.
  
En el termini de 20 dies, el millor postor haurà de consignar en el compte de dipòsits i consignacions la diferència entre el que s'haja dipositat i el preu total de la rematada.
  
2. Igualment, si és qualsevol dels titulars de l'immoble qui fa la millor postura igual o superior al 70% del valor pel qual el bé ha sortit a subhasta, el tribunal, mitjançant interlocutòria, el mateix dia o l'endemà, aprovarà la rematada a favor d'aquest, el qual, en el mateix termini de 20 dies, haurà de consignar en el compte de dipòsits i consignacions la meitat del valor de la rematada.
  
3. No s'admetran postures en les quals s'oferisca el pagament a terminis i/o amb garanties suficients, bancàries o hipotecàries, del preu ajornat.
  
4. Tampoc s'admetran postures inferiors al 70% del valor de l'immoble.
  
Article 5. Subhasta sense cap postor
  
Si a l'acte de la subhasta no hi hagués cap postor, s'obrirà una subhasta interna entre els titulars de l'immoble pel 50% del valor de la taxació.
  
Article 6. Destinació de les quantitats obtingudes en la subhasta
  
1. Consignat en el compte de dipòsits i consignacions el preu de la rematada d'acord amb allò previst en l'article 4.1 d'aquest plec de condicions, es farà pagament per meitats parts als dos titulars de l'immoble.
  
2. Si s'aprovara la rematada a favor d'un dels titulars de l'immoble, una vegada consignat en el compte de dipòsits i consignacions la meitat del valor de la rematada d'acord amb allò previst en l'article 4.2 d'aquest plec de condicions, es farà pagament a l'altre titular.
  
Article 7. Fallida de la subhasta
  
1. Si el millor postor no titular de l'immoble no consignara el preu en el termini assenyalat o si per la seua culpa deixa de tenir efecte la venda, perdrà el dipòsit que haja efectuat i es procedirà a fer una nova subhasta en la qual aquest postor ja no podrà intervindre.